**Námsmat á mörkum skólastiga, þróunarverkefni 2016-2017.**

Markmið verkefnisins er að :

* styrkja námsmat á mörkum skólastiga í þátttökuskólunum,
* bæta námsaðstæður, nám og árangur nemenda,
* auðvelda færslu þeirra milli skólastiga,
* efla þekkingu og hæfni kennara á sviði námsmats og samspils kennslu, náms og námsmats og stuðla að hæfni skólanna til varanlegra breytinga.

Verkefnið snertir þrjá þætti í starfi þátttökuskólanna:

1. Námsmat og tilhögun kennslu með árangur og þroska barna og ungmenna að leiðarljósi.
2. Starfsþróun kennara og þróun skólamenningar í átt til lærdómssamfélaga.
3. Samfellu í leið nemenda á milli skólastiga.

Starfsfólk Hulduheima settu sér sex forgangsverkefni sem unnið verður með áfram skólaárið 2017-2018:

Forgangsverkefnin eru:

1. Styrkja könnunaraðferðina og námsmat innan hennar.
2. Skerpa á ferilmöppunni og skoða hana með hliðsjón af þemahefti um námsmat í leikskóla.
3. Samræma verklagsreglur eftir niðurstöður úr TRAS, HLJÓM og Orðaskil. Verkferlar ættu að vera sýnilegir innan deilda.
4. Útbúa skýra stefnu Hulduheima í námsmati, plagg til að setja á heimasíðu og senda foreldrum nýrra barna.
5. Útbúa nokkurs konar viðmið fyrir hreyfiþroskamat þannig að starfsmenn átti sig á því hvenær er rétti tíminn til að vísa til sérfræðinga vegna seinkunar í hreyfiþroska.

Að auki metur starfsfólk skipulag náms og námsaðstæður auk þess sem að unnið verður áfram að því að bæta skil milli skólastiga.